
22 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 66 


ΑΠΟΦΑΣΕΙΣ 

Αριθμ. 2551/43 

Τροποποίηση της με αριθμ. 38839/838/ 
22-08-2017 κοινής υπουργικής απόφασης με τίτ¬ 
λο: «Ειδικό Πρόγραμμα ενίσχυσης εργοδοτών για 
την πρόσληψη 2.000 ανέργων Ατόμων με Αναπη¬ 
ρίες (ΑμεΑ), Απεξαρτημένων από εξαρτησιογό- 
νες ουσίες, Αποφυλακισμένων, Νεαρών Παραβα- 
τικών Ατόμων ή Νεαρών Ατόμων που βρίσκονται 
σε κοινωνικό κίνδυνο και Πρόγραμμα Επιχορή¬ 
γησης 50 θέσεων Εργονομικής Διευθέτησης του 
χώρου εργασίας για Άτομα με Αναπηρίες (ΑμεΑ)» 
(Β' 2963). 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Ι.Το άρθρο 29του ν. 1262/1982 «Γιατην παροχή κι¬ 
νήτρων ενίσχυσης της Οικονομικής και Περιφερειακής 
Ανάπτυξης της Χώρας και τροποποίηση συναφών δια¬ 
τάξεων» (Α' 70). 

2. Το άρθρο 9 του ν. 1346/1983 «Τροποποίηση και 
συμπλήρωση διατάξεων της εργατικής νομοθεσίας και 
ρύθμιση διαφόρων θεμάτων» (Α'46). 

3. Το άρθρο 8 του ν. 2643/1998 «Μέριμνα για την 
απασχόληση προσώπων ειδικών κατηγοριών και άλλες 
διατάξεις» (Α'220). 

4. Το άρθρο 2 του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (Α'258). 

5. Το άρθρο 18 του ν. 3833/2010 «Προστασία της Εθνι¬ 
κής Οικονομίας - επείγοντα μέτρα για την αντιμετώπιση 
της δημοσιονομικής κρίσης» (Α'40). 

6. Τον ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις», όπως ισχύει και ιδίως 
το άρθρο 70 αυτού (Α' 170). 

7. Τον ν. 2190/1994 «Σύσταση Ανεξάρτητης Αρχής για 
την επιλογή προσωπικού και ρύθμιση θεμάτων διοίκη¬ 
σης» (Α'28), όπως ισχύει, και ιδίως την περίπτ. ιη της παρ. 2 
του άρθρου 14. 

8. Το άρθρο 6 του ν. 3863/2010 (Α' 115) «Νέο Ασφα¬ 
λιστικό Σύστημα και συναφείς διατάξεις, Ρυθμίσεις στις 


εργασιακές σχέσεις» και ιδίως το εδάφιο β' της παρ. 3 
και την παρ. 7 του άρθρου αυτού. 

9. Το άρθρο 3 του ν. 4430/2016 «Κοινωνική και Αλ¬ 
ληλέγγυα Οικονομία και ανάπτυξη των φορέων της και 
άλλες διατάξεις» (Α'205). 

10. Τον ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - Δημόσιο Λογιστικό και άλλες διατάξεις» (Α' 143), 
όπως ισχύει. 

ΙΙ.Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, ο οποίος κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α'98). 

12. Την παρ. 1 του άρθρου 27 του ν. 4320/2015 «Ρυθμί¬ 
σεις για τη λήψη άμεσων μέτρων για την αντιμετώπιση της 
ανθρωπιστικής κρίσης την οργάνωση της Κυβέρνησης και 
των κυβερνητικών οργάνων και λοιπές διατάξεις» (Α' 29). 

13. Τον κανονισμό ΕΕ αριθμ. 1407/2013 της Επιτροπής 
της 18ης Δεκεμβρίου 2013 σχετικά μετην εφαρμογή των 
άρθρων 107 και 108 τηςΣυνθήκηςγιατη λειτουργία της 
Ευρωπαϊκής Ένωσης στις ενισχύσεις ήσσονος σημασίας, 
(ΕΕ 1352/24-12-2013). 

14. Τον κανονισμό (ΕΕ) αριθμ. 2016/679 του Ευρωπαϊ¬ 
κού Κοινοβουλίου καιτου Συμβουλίου της 27ης Απριλίου 
2016 για την προστασία των φυσικών προσώπων έναντι 
της επεξεργασίας των δεδομένων προσωπικού χαρακτή¬ 
ρα και για την ελεύθερη κυκλοφορία των δεδομένων 
αυτών και την κατάργηση της οδηγίας 95/46/ΕΚ (Γενικός 
Κανονισμός για την Π ροστασία Δεδομένων). 

15. Την παρ. 2 του άρθρου 12 του π.δ. 80/2016 «Ανά¬ 
ληψη υποχρεώσεων από τους διατάκτες» (Α' 145). 

Ιδ.Τοπ.δ. 134/2017«ΟργανισμόςΥπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(ΑΊ68). 

17. Το π.δ. 22/2018 «Διορισμός Υπουργών, Αναπληρω¬ 
τή Υπουργού και Υφυπουργών» (Α'37). 

18. Την αριθμ. Υ6/28-02-2018 απόφαση του Πρωθυ¬ 
πουργού «Σύσταση μίας (1) θέσης Υφυπουργού στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης» (Β' 695). 

19. Την αριθμ. οικ. 13471/4878/02-03-2018 απόφαση 
του Πρωθυπουργού και της Υπουργού Εργασίας, Κοινω- 

νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (Β' 814). 

20. Την αριθμ. 38839/838/22-08-2017 απόφαση των 
αναπληρωτών υπουργών Εργασίας, Κοινωνικής Ασφάλι¬ 
σης και Κοινωνικής Αλληλεγγύης και Οικονομικών «Ειδι¬ 
κό Πρόγραμμα ενίσχυσης εργοδοτών για την πρόσληψη 
2.000 ανέργων Ατόμων με Αναπηρίες (ΑμεΑ), Απεξαρτη- 
μένων από εξαρτησιογόνες ουσίες, Αποφυλακισμένων, 
Νεαρών Παραβατικών Ατόμων ή Νεαρών Ατόμων που 
βρίσκονται σε κοινωνικό κίνδυνο και Πρόγραμμα Επιχο¬ 
ρήγησης 50 θέσεων Εργονομικής Διευθέτησης του χώ¬ 
ρου εργασίας για Άτομα με Αναπηρίες (ΑμεΑ)» (Β' 2963). 

21 .Την αριθμ. 2837/67/04-09-2018 απόφαση του Δ.Σ. 
του Ο.Α.Ε.Δ. 

22. Την αριθμ. 225/12/10-01-2019 εισήγηση της Γενι¬ 
κής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

23. Την ανάγκη υλοποίησης προγραμμάτων επαγ¬ 
γελματικής αποκατάστασης ατόμων με αναπηρία και 
εν γένει ευπαθών ομάδων, στο πλαίσιο του σκοπού του 
Ο.Α.Ε.Δ για την εφαρμογή της κυβερνητικής πολιτικής 
για την απασχόληση και την καταπολέμηση της ανεργίας, 
την ενίσχυση και διευκόλυνση της ένταξης του ανθρώ¬ 
πινου δυναμικού της χώρας στην αγορά εργασίας, μερι- 
μνώντας ιδίωςγιατη δημιουργία και διατήρηση θέσεων 
εργασίας με την παροχή οικονομικών ενισχύσεων προς 
τους εργοδότες. 

24. Την ανάγκη απλούστευσης των διαδικασιών και 
συγκεκριμένα της εφαρμογής ενιαίας διαδικασίας κα¬ 
ταβολής επιχορήγησης και διενέργειας επαληθεύσεων 
τήρησης των όρων των προγραμμάτων, με στόχο την 
αποτελεσματικότερη υλοποίηση των προγραμμάτων 
απασχόλησης. 

25. Το γεγονός ότι από τις διατάξεις της παρούσας δεν 
προκαλείται επιπλέον δαπάνη πέραν αυτής που έχει προ- 
βλεφθεί στην με αριθμ. 38839/838/22-08-2017 (Β' 2963) 
κοινή υπουργική απόφαση, αποφασίζουμε: 

Την τροποποίηση της με αριθμ. 38839/838/22-08-2017 
κοινής υπουργικής απόφασης με τίτλο: «Ειδικό Πρόγραμ¬ 
μα ενίσχυσης εργοδοτών για την πρόσληψη 2.000 ανέρ¬ 
γων Ατόμων με Αναπηρίες (ΑμεΑ), Απεξαρτημένων από 
εξαρτησιογόνες ουσίες, Αποφυλακισμένων, Νεαρών Πα¬ 
ραβατικών Ατόμων ή Νεαρών Ατόμων που βρίσκονται 
σε κοινωνικό κίνδυνο και Πρόγραμμα Επιχορήγησης 50 
θέσεων Εργονομικής Διευθέτησης του χώρου εργασίας 
για Άτομα με Αναπηρίες (ΑμεΑ)» (Β' 2963), ως εξής: 

Α. Η παρ. 1 του άρθρου 6 του ΚΕΦΑΛΑΙΟΥ Α'τροπο¬ 
ποιείται ως εξής: 

« 1. α. Η επιχορήγηση για κάθε μήνα πλήρους απα¬ 
σχόλησης για τους ωφελούμενους ανέργους, ανέρχεται 
στο 70% του μισθολογικού και μη κόστους και μέχρι του 
ποσού των 700 ευρώ μηνιαίως. 

Για κάθε μήνα μερικής απασχόλησης η επιχορήγηση 
ανέρχεται στο 70% του μισθολογικού και μη κόστους 
και μέχρι του ποσού των 350 ευρώ μηνιαίως. Ως μερική 
απασχόληση για υπαγωγή στο πρόγραμμα θεωρείται η 


κατ’ ελάχιστον τετράωρη ημερήσια απασχόληση εργα¬ 
ζόμενου σε πενθήμερη βάση. 

Στο μισθολογικό και μη μισθολογικό κόστος συμπε- 
ριλαμβάνονται οι ακαθάριστες πραγματικές μηνιαίες 
αποδοχές και οι εισφορές που βαρύνουν τον εργοδότη, 
β. Η επιχορήγηση υπολογίζεται ως εξής: 
βα. για κάθε μήνα πλήρους απασχόλησης για τους μι¬ 
σθωτούς και για τους ημερομισθίους, το ανώτερο μέχρι 
είκοσι πέντε (25) ημέρες ασφάλισης. 

ββ. για κάθε μήνα μερικής απασχόλησης για τους μι¬ 
σθωτούς και για τους ημερομισθίους, το ανώτερο μέχρι 
είκοσι δύο (22) ημέρες ασφάλισης. 

γ. Οι αποδοχές και η ασφάλιση των εργαζομένων κα¬ 
θορίζονται από την κείμενη εργατική και ασφαλιστική 
νομοθεσία. 

δ. Επιχορηγούμενος ή μη, είναι δυνατόν να πραγμα¬ 
τοποιήσει κάτω των 25 ημερομισθίων στην περίπτωση 
που ο λόγος απουσίας αφορά στο πρόσωπο του συγκε¬ 
κριμένου εργαζόμενου. 

ε. Οι επιχορηγούμενοι κατά τη διάρκεια του προγράμ¬ 
ματος δεν μπορούν να ασκούν άλλο, ελευθέριο ή μη, 
επάγγελμα. Σε διαφορετική περίπτωση διακόπτεται η 
επιχορήγηση της επιχείρησης για το συγκεκριμένο άτο¬ 
μο και υποδεικνύεται άλλο άνεργο άτομο.». 

Β. Το άρθρο 7 του ΚΕΦΑΛΑΙΟΥ Α' αντικαθίσταται ως 
εξής: 

«Άρθρο 7 

Διαδικασία καταβολής επιχορήγησης - 
επαληθεύσεις - υποβολή αντιρρήσεων 

1. Μετά τη λήξη κάθε διμήνου απασχόλησης, η επιχεί¬ 
ρηση υποβάλλει εντός ενενήντα (90) ημερών αίτηση με 
τα σχετικά δικαιολογητικά για καταβολή της επιχορήγη¬ 
σης, στο Γραφείο Απασχόλησης του ΚΠΑ2 της έδρας ή 
του υποκαταστήματος όπου απασχολείται ο επιχορη¬ 
γούμενος εργαζόμενος. 

2. Είναι δυνατή η επιμήκυνση της ως άνω προθεσμίας 
κατά τριάντα (30) ημέρες, ύστερα αίτηση της επιχείρη¬ 
σης και έκδοση σχετικής απόφασης του προϊσταμένου 
του ΚΠΑ2. 

3. Τα δικαιολογητικά που υποβάλλει η επιχείρηση είναι 
τα εξής: 

α. Έντυπη κατάσταση (έντυπο Β) η οποία περιλαμβάνει 
τις τρέχουσες μισθολογικές καταστάσεις και την ανάλυ¬ 
ση των εργοδοτικών εισφορών με τα ακόλουθα στοιχεία: 

αα. το ονοματεπώνυμο των επιχορηγουμένων βάσει 
του προγράμματος. 

αβ. τον Αριθμό Μητρώου Κοινωνικής Ασφάλισης 
(Α.Μ.Κ.Α) και τον Αριθμό Μητρώου Ενιαίου Φορέα Κοι¬ 
νωνικής Ασφάλισης (Α.Μ.Ε.Φ.Κ.Α.) επιχορηγουμένων. 
αγ. την ημερομηνία πρόσληψής τους, 
αδ. την ημερομηνία γέννησής τους, 
αε. τα ημερομίσθια που πραγματοποιήθηκαν κατά 
μήνα. 

αστ. το συνολικό μηνιαίο ακαθάριστο ποσό που δι¬ 
καιούνται οι εργαζόμενοι το οποίο δεν μπορεί να είναι 
χαμηλότερο από τον κατώτατο νομοθετημένο μισθό ή 
ημερομίσθιο, και 




Τεύχος Β' 66/22.01.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


653 


αζ. στήλη της υπεύθυνης δήλωσης με τις υπογραφές 
των επιχορηγουμένων ότι απασχολήθηκαν το χρονικό 
διάστημα για το οποίο ζητείται η επιχορήγηση. 

β. παραστατικά/αποδεικτικά πληρωμής μισθοδο¬ 
σίας των επιχορηγουμένων για το αιτούμενο χρονικό 
διάστημα σύμφωνα με την παρ. 10 του άρθρ. 38 του 
ν. 4387/ 2016 (Α'85) και τη με αριθμ. οικ. 22528/430/2017 
(Β' 1721) υπουργική απόφαση. 

γ. Αναλυτικές Περιοδικές Δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, με 
συνημμένη υπεύθυνη δήλωση, στην οποία αναφέρεται 
ότι τα στοιχεία που εμπεριέχονται είναι αληθή, 

δ. παραστατικά καταβολής ασφαλιστικών εισφορών 
για το ελεγχόμενο χρονικό διάστημα. Σε περίπτωση ρύθ¬ 
μισης οφειλών προς τον Ε.Φ.Κ.Α. ή το Ενιαίο Ταμείο Επι¬ 
κουρικής Ασφάλισης και Εφάπαξ Παροχών (Ε.Τ.Ε.Α.Ε.Π.), 
η επιχείρηση προσκομίζει τη ρύθμιση, η οποία πρέπει να 
συμπεριλαμβάνει το ελεγχόμενο χρονικό διάστημα, και 
οι δόσεις να καταβάλλονται κανονικά. Εάν κριθεί απα¬ 
ραίτητο, τα ανωτέρω στοιχεία διασταυρώνονται με τον 
Ε.Φ.Κ.Α. ή το Ε.Τ.Ε.Α.Ε.Π., 

ε. αντίγραφο της πρώτης σελίδας του βιβλιαρίου 
τραπέζης με λογαριασμό ΙΒΑΝ, στο οποίο εμφανίζεται 
η επωνυμία/ονοματεπώνυμο της επιχείρησης - εργοδό¬ 
τη (μόνο κατά την πρώτη αίτηση καταβολής της επιχο¬ 
ρήγησης), και 

στ. υπεύθυνη δήλωση του ν. 1599/1986 σχετικά με τη 
σώρεύση των ενισχύσεων ήσσονος σημασίας (μόνο κατά 
την πρώτη αίτηση καταβολής της επιχορήγησης). 

4. Τα ανωτέρω υποβάλλονται και για το χρονικό δι¬ 
άστημα της δέσμευσης πλην της έντυπης κατάστασης 
(έντυπο Β). 

5. Τα έντυπα Ε3 Ενιαίο Έντυπο Αναγγελίας Πρόσλη¬ 
ψης επιχορηγουμένου (Ε3 Αναγγελία Πρόσληψης και Ε4 
Συμπληρωματικός Πίνακας Προσωπικού Νέας Πρόσλη¬ 
ψης) και Ε4 (Ετήσιος Πίνακας Κατάστασης Προσωπικού) 
αναζητούνται αυτεπαγγέλτως από το ΚΠΑ2 μέσω του 
Πληροφοριακού Συστήματος (ΠΣ) ΕΡΓΑΝΗ. 

6. Μετά την υποβολή της αίτησης για καταβολή της 
επιχορήγησης, το Γραφείο Απασχόλησης του ΚΠΑ2 
προβαίνει αμελλητί σε διοικητική επαλήθευση των δι- 
καιολογητικών που έχουν υποβληθεί με το αίτημα της 
δικαιούχου επιχείρησης. Μετά το πέρας της επαλήθευ¬ 
σης συντάσσεται έκθεση διοικητικής επαλήθευσης και 
ενημερώνεται σχετικά η επιχείρηση. Στη συνέχεια ο 
προϊστάμενος του ΚΠΑ2 προβαίνει στην έκδοση σχε¬ 
τικής απόφασης (έγκρισης ή απόρριψης καταβολής 
επιχορήγησης). 

7. Εάν απορριφθεί η αξίωση για το αιτούμενο χρονικό 
διάστημα, λόγω εκπρόθεσμης υποβολής της αίτησης 
ή και των δικαιολογητικών πέραν της προθεσμίας των 
ενενήντα (90) ημερών από τη λήξη κάθε διμήνου απα¬ 
σχόλησης, ο προϊστάμενος του ΚΠΑ2 με απόφαση του 
προβαίνει στη μη καταβολή του συγκεκριμένου ποσού. 

8. Για την αποτελεσματική παρακολούθηση της υλο¬ 
ποίησης του φυσικού και οικονομικού αντικειμένου, δι- 
ενεργούνται τουλάχιστον δύο επιτόπιες επαληθεύσεις. 

9. Οι επιτόπιες επαληθεύσεις διενεργούνται από ελεγκτές 
υπαλλήλους του Ο.Α.Ε.Δ. στην έδρα ή στο υποκατάστημα 


της επιχείρησης όπου απασχολείται ο επιχορηγούμενος 
εργαζόμενος καθ’ όλη τη διάρκεια του προγράμματος 
και σε οποιαδήποτε στάδιο υλοποίησης του. Επιτόπιες 
επαληθεύσεις διενεργούνται και για το δεσμευόμενο, μη 
επιχορηγούμενο προσωπικό της επιχείρησης. 

10. Επιπλέον επιτόπιες επαληθεύσεις (πέραν των δύο) 
δύνανται να διενεργηθούν κατά τη διάρκεια του προ¬ 
γράμματος (επιχορήγηση και δέσμευση), όταν κρίνεται 
αναγκαίο, προκειμένου να διαπιστωθεί η τήρηση των 
όρων του προγράμματος. 

11. Για τις επαληθεύσεις λαμβάνονται υπόψη το ισχύον, 
εθνικό και ενωσιακό, πλαίσιο καθώς και η πρόσκληση. 

12. Μετά το πέρας της κάθε επαλήθευσης συντάσσε- 
ται έκθεση επιτόπιας επαλήθευσης και ενημερώνεται 
σχετικά η επιχείρηση. 

13. Τα αρμόδια τμήματα διοικητικών υπηρεσιών των 
οικείων Περιφερειακών Διευθύνσεων αναθέτουν τους 
ελέγχους, σύμφωνα με τη με αριθμ. 1952/39/15-07-2016 
απόφαση του Δ.Σ. όπως ισχύει, σε ελεγκτές υπαλλήλους 
προκειμένου να διαπιστωθεί αν η επιχείρηση τηρεί τους 
όρους του προγράμματος (ενδεικτικά: λειτουργία της 
επιχείρησης, απασχόληση του επιχορηγούμενου και μη 
προσωπικού). 

14. Οι επαληθεύσεις του προγράμματος διενεργούνται 
από ελεγκτές υπαλλήλους του Ο.Α.Ε.Δ. σύμφωνα με την 
κείμενη νομοθεσία. 

15. Οι ελεγχόμενες επιχειρήσεις υποχρεούνται: 

α. να διατηρούν τα σχετικά παραστατικά σε διακριτό 
φάκελο προκειμένου να ελέγχονται από τους ελεγκτές 
υπαλλήλους και να διαπιστώνεται η τήρηση ή μη των 
όρων του προγράμματος, 

β. να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του Ο.Α.Ε.Δ. σύμφωνα με το 
άρθρο 29 του ν. 4144/2013, 

γ. να αποδέχονται όλους τους προβλεπόμενους από 
τα αρμόδια ελεγκτικά όργανα της Ελλάδας και της Ευ¬ 
ρωπαϊκής Ένωσης και την παροχή σε αυτά όλων των 
δικαιολογητικών στοιχείων που ζητούνται, και 

δ. να τηρούν τα αποδεικτικά στοιχεία και έγγραφα 
που αναφέρονται στην παρούσα για τουλάχιστον δέκα 
(10) έτη από την ημερομηνία χορήγησης της τελευταίας 
ενίσχυσης δυνάμει του καθεστώτος άθ ιηίηίιτιί5 (Καν. 
1407/2013). 

16. Όταν κατά την επαλήθευση (επιτόπια ή διοικητική) 
διαπιστώνεται παρατυπία, αυτή καταγράφεται στη σχε¬ 
τική έκθεση επαλήθευσης που συντάσσεται από τους 
ελεγκτές υπαλλήλους του Ο.Α.Ε.Δ. με κατάλληλη τεκμη¬ 
ρίωση και αναφορά των διατάξεων που παραβιάστηκαν. 

17. Η επιχείρηση δύναται να υποβάλει αντιρρήσεις επί 
της έκθεσης επιτόπιας ή διοικητικής επαλήθευσης εντός 
δεκαπέντε (15) ημερών από την παραλαβή. Οι αντιρρή¬ 
σεις εξετάζονται αμελλητί από τον αρμόδιο προϊστάμε¬ 
νο, ο οποίος εκδίδει σχετική απόφαση. 

18. Εάν γίνουν δεκτές οι αντιρρήσεις, ο αρμόδιος προϊ¬ 
στάμενος εκδίδει σχετική απόφαση αποδοχής των αντιρ¬ 
ρήσεων. Εάν η επιχείρηση δεν υποβάλλει εμπρόθεσμα 
αντιρρήσεις ή δεν γίνουν αποδεκτές, ο αρμόδιος προ¬ 
ϊστάμενος εκδίδει σχετική απόφαση (ενδεικτικά: ανά- 

κληση, διακοπή με αναζήτηση, απόρριψη αξίωσης για 
καταβολή της επιχορήγησης), η οποία κοινοποιείται στην 
επιχείρηση. Κατά της απόφασης, η επιχείρηση δύναται 
να υποβάλει ένσταση εντός τριάντα (30) ημερών από 
την κοινοποίησή της ενώπιον της Επιτροπής Εκδίκασης 
Ενδικοφανών Προσφυγών (απόφαση Δ.Σ.: 635/8.3.2016 
(1708 Β') όπως τροποποιήθηκε και ισχύει)». 

Γ. Το τρίτο εδάφιο της παρ. 2 του άρθρου 19 του ΚΕ¬ 
ΦΑΛΑΙΟΥ Β' τροποποιείται ως εξής: 

«Κατά τα λοιπά, έχουν εφαρμογή οι παρ. 11, 15, 16, 
17,18 του άρθρου 7, το άρθρο 12 και το άρθρο 14 του 
ΚΕΦΑΛΑΙΟΥ Α'». 


Δ. Τα άρθρα 10 και 13 καταργούνται. 

Ε. Κατά τα λοιπά ισχύει η αριθμ. 38839/838/22-08-2017 
(Β' 2963), κοινή υπουργική απόφαση όπως ισχύει. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2019 
Ο Υφυπουργός 

ΑΘΑΝΑΣΙΟΣ ΗΛΙΟΠΟΥΛΟΣ 

